Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 354/2006 Z. z., ktorým sa ustanovujú požiadavky na vodu určenú na ľudskú spotrebu a kontrolu kvality vody určenej na ľudskú spotrebu  v znení nariadenia vlády Slovenskej republiky č. 496/2010 Z. z.

Spôsob pripomienkového konania	 	
Počet vznesených pripomienok, z toho zásadných	53  / 6 	
Počet vyhodnotených pripomienok	53 	
		
Počet akceptovaných pripomienok, z toho zásadných	40  / 1 	
Počet čiastočne akceptovaných pripomienok, z toho zásadných	5  / 2 	
Počet neakceptovaných pripomienok, z toho zásadných	8  / 3 	
		
Rozporové konanie (s kým, kedy, s akým výsledkom)	AZZZ, dňa 9. apríla 2015, rozpory odstránené
	
Počet odstránených pripomienok                       11                                                                                          		
Počet neodstránených pripomienok                    0		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	 	 	x 	 	
3 .	Konfederácia odborových zväzov Slovenskej republiky 	1 (1o,0z) 	 	 	 	
4 .	Asociácia zamestnávateľských zväzov a združení Slovenskej republiky 	14 (8o,6z) 	 	 	 	
5 .	Národná banka Slovenska 	 	 	x 	 	
6 .	Výskumný ústav vodného hospodárstva  	 	 	 	x 	
7 .	Asociácia vodárenských spoločností 	 	 	 	x 	
8 .	Stredoslovenská vodárenská spoločnosť 	 	 	 	x 	
9 .	Bratislavská vodárenská spoločnosť 	 	 	 	x 	
10 .	Najvyšší kontrolný úrad Slovenskej republiky 	 	 	x 	 	
11 .	Odbor aproximácie práva sekcie vládnej legislatívy Úradu vlády SR 	9 (9o,0z) 	 	 	 	
12 .	Štatistický úrad Slovenskej republiky 	 	 	x 	 	
13 .	Správa štátnych hmotných rezerv Slovenskej republiky 	 	 	x 	 	
14 .	Ministerstvo pôdohospodárstva a rozvoja vidieka Slovenskej republiky 	6 (6o,0z) 	 	 	 	
15 .	Konferencia biskupov Slovenska 	 	 	 	x 	
16 .	Protimonopolný úrad Slovenskej republiky 	 	 	x 	 	
17 .	Úrad geodézie, kartografie a katastra Slovenskej republiky 	 	 	 	x 	
18 .	Ministerstvo obrany Slovenskej republiky 	 	 	x 	 	
19 .	Úrad jadrového dozoru Slovenskej republiky 	5 (5o,0z) 	 	 	 	
20 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
21 .	Ministerstvo zahraničných vecí a európskych záležitostí Slovenskej republiky 	3 (3o,0z) 	 	 	 	
22 .	Ministerstvo hospodárstva Slovenskej republiky 	 	 	x 	 	
23 .	Úrad vlády Slovenskej republiky 	 	 	 	x 	
24 .	Ministerstvo zdravotníctva Slovenskej republiky 	 	 	 	x 	
25 .	Ministerstvo práce, sociálnych vecí a rodiny Slovenskej republiky 	 	 	x 	 	
26 .	Ministerstvo financií Slovenskej republiky 	3 (3o,0z) 	 	 	 	
27 .	Najvyšší súd Slovenskej republiky 	 	 	 	x 	
28 .	Ministerstvo spravodlivosti Slovenskej republiky 	3 (3o,0z) 	 	 	 	
29 .	Národný bezpečnostný úrad 	 	 	x 	 	
30 .	Ministerstvo dopravy, výstavby a regionálneho rozvoja Slovenskej republiky 	 	 	x 	 	
31 .	Úrad priemyselného vlastníctva Slovenskej republiky 	 	 	x 	 	
32 .	Ministerstvo životného prostredia Slovenskej republiky  	4 (4o,0z) 	 	 	 	
33 .	Ministerstvo školstva, vedy, výskumu a športu Slovenskej republiky 	1 (1o,0z) 	 	 	 	
34 .	Ministerstvo kultúry Slovenskej republiky 	 	 	x 	 	
35 .	Sekcia európskych programov 	 	 	 	x 	
36 .	Ministerstvo vnútra Slovenskej republiky 	4 (4o,0z) 	 	 	 	
37 .	Úrad pre dohľad nad zdravotnou starostlivosťou 	 	 	x 	 	
38 .	Všeobecná zdravotná poisťovňa, a.s. 	 	 	x 	 	
	SPOLU	53 (47o,6z) 	0 (0o,0z) 	18 	10 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
KOZ SR 	Stanovisko k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 354/2006 Z. z., ktorým sa ustanovujú požiadavky na vodu určenú na ľudskú spotrebu a kontrolu kvality vody určenej na ľudskú spotreby 
KOZ SR k predloženému návrhu nemá pripomienky. 	O 	A 	 	
AZZZ SR 	k § č.3 ods.3 

Návrh: požiadavka akreditácie stanovenia každého ukazovateľa s výnimkou ukazovatele 86. Indikačná dávka a ukazovatele 87. až 101, ktorý má byť hodnotený na limit zakotvený v nariadení vlády. Ak sa má jednať o výnimku, teda ak pre tieto ukazovatele akreditácia nie je potrebná, malo by to byť nejako v nariadení vlády zakotvené. Otázka je nakoľko relevantné takéto výsledky budú. Ak majú tieto ukazovatele podliehať akreditácii, tak to určite ovplyvní ich cenu a finančný dopad súvisiaci so zmenou nariadenia vlády. 

Zdôvodnenie: Ukazovatele 86. Indikačná dávka a ukazovatele 87. až 101. prírodné a umelé rádionuklidy 
(okrem 234,235,238U a 226Ra) nie sú predmetom rozsahu akreditácie rádiologického laboratória ÚVZSR v Banskej Bystrici ani v rozsahoch iných rádiochemických laboratórií ako NRL VÚVH,INGEO, SEVAK, ktoré by nám mohli poskytnúť rádiochemické analýzy. 
V doložke vplyvov sú finančné náklady spojené so zmenou nariadenia vlády hodnotené len 
na súčasný rozsah laboratória ÚVZ SR, teda okrem objemovej aktivity alfa, beta a 222Rn sa 
počíta už len s 226Ra a izotopmi uránu. So stanovením indikačnej dávky a iných prírodných či umelých rádionuklidov uvedených v návrhu nariadenia vlády sa v doložke vplyvov nepočíta. 
 	Z 	ČA 	V § 3 ods. 3 nariadenia vlády č. 354/2006 Z. z. v znení neskorších predpisov nie je požiadavka akreditácie každého ukazovateľa, ale požiadavka akreditácie fyzických osôb – podnikateľov a právnických osôb, ktoré vykonávajú analýzu pitnej vody. Požiadavka akreditácie každého rádiologického ukazovateľa je nad rámec transponovanej smernice. V prílohe č. 1 časti B písmeno f) návrhu predmetného nariadenia vlády v poznámkach k ukazovateľu č. 86 bude uvedené 
V prílohe č. 2 bod 2.2 doplníme nasledovne: Stanovenie  rádiologického ukazovateľa č. 86 je zahrnuté v požiadavke ≤ 1.
	
AZZZ SR 	k prílohe č. 3 
k prílohe č. 3, Kritériá správnosti a presnosti metód 
písm. f) Rádiologické ukazovatele 
číslo ukazovateľa 84. Celková objemová aktivita alfa 
Návrh:navrhovanú najmenšiu detegovateľnú objemovú aktivitu 0,04 Bq/l zvýšiť minimálne dvojnásobne. 

Zdôvodnenie: 
V laboratóriu ORK bolo v roku 2014 pre tento ukazovateľ stanovených 982 vzoriek, čo predstavuje v priemere 20 vzoriek týždenne. Uvedená hodnota NDA sa preukázateľne dosiahla pre 208 vzoriek, čo je cca 20 % vzoriek. Dôvodom tejto situácie je skutočnosť, že účinnosť používanej metódy stanovenia je príliš nízka, čo je nutné kompenzovať dlhým časom merania. Keďže stanovené vzorky pochádzajú predovšetkým z podzemných vôd, ktoré sú vysokomineralizované (tento údaj je tiež zahrnutý vo výpočte hodnoty NDA), je problematické pri súčasnom počte vzoriek alebo ich prípadnom navýšení, ako vyplýva z návrhu nariadenia, požadovanú hodnotu NDA dosiahnuť. 
 	Z 	N 	Rozpor odstránený odstúpením od zásadnej pripomienky na rozporovom konaní, ktoré sa uskutočnilo dňa 9. apríla 2015 na Ministerstve zdravotníctva Slovenskej republiky. 	
AZZZ SR 	k Predkladacej správe 
Návrh:Upraviť znenie 
Odôvodnenie:V rámci Nariadenia vlády SR č. 354/2006 Z.z. v znení 496/2010 Z.z. sa vykonávajú odbery vzoriek pitnej vody priamo u spotrebiteľa na kohútiku. 
Vodárenské spoločnosti však majú za povinnosť kontrolovať rádiologické ukazovatele (celková objemová aktivita alfa, celková objemová aktivita beta a objemová aktivita radónu 222) aj v zmysle vyhlášky Ministerstva životného prostredia SR č. 636/2004 Z.z., ktorou sa ustanovujú požiadavky na kvalitu surovej vody a na sledovanie kvality vody vo verejných vodovodoch. V rámci úplného rozboru sa odoberajú vzorky surovej vody, ďalej vzorky pitnej vody z podzemného vodárenského zdroja upravenej len dezinfekciou a vzorky pitnej vody v mieste odtoku z úpravne vody. Vyhláška 636/2004 Z.z. určuje súbory ukazovateľov kvality vody minimálneho rozboru a úplného rozboru pri prevádzkovej kontrole kvality vody, ale neurčuje ich limity. Vyhláška 636/2004 Z.z. sa odvoláva na Nariadenie vlády SR č. 151/2004 Z.z., teraz platné NV SR č. 354/2006 Z.z. a pre rádiologické ukazovatele sa odvoláva na vyhlášku MZ SR č. 12/2001 Z.z. v súčasnosti platná vyhláška MZ SR č. 528/2007 Z.z. , ktorou sa ustanovujú podrobnosti o požiadavkách na obmedzenie žiarenie z prírodného žiarenia. V Predkladacej správe sa uvádza : .....Monitoring rádiologických ukazovateľov nebude možné vykonávať podľa vyhlášky Ministerstva zdravotníctva SR č. 528/2007 Z.z..... 
 	Z 	N 	Nariadenie vlády č. 354/2006 Z. z. v znení neskorších predpisov nevylučuje možnosť odberu vzorky vody v mieste odtoku z úpravne vody, pokiaľ sa nebude meniť jej kvalita. 	
AZZZ SR 	k tabulke str. 7 
V návrhu sa používa nesprávny termín rozšírená kombinovaná štandardná neistota. 
Návrh: Navrhujeme upraviť znenie. 
Zdôvodnenie: Správne je buď kombinovaná štandardná neistota alebo jej násobok dvoma, čo je koeficient pokrytia pre 95-% pravdepodobnosť, čím získame Rozšírenú neistotu - U (STN ISO 11352). V tabuľke na strane 7 má byť uvedená relatívna rozšírená neistota – Urel. 
 	O 	ČA 	Rozšírená kombinovaná štandardná neistota bude definovaná ako relatívna rozšírená neistota Urel, ktorá je zároveň definovaná ako cieľová neistota stanovenia podľa STN ISO 11352. 
Koeficient pokrytia bude 1,96 podľa ISO 11929. 

AZZZ SR 	všeobecne k návrhu zmeny NV SR č.354/2006 Z.z.:  
Návrh zmeny NV SR č. 354/2006 Z.z. určuje relatívnu rozšírenú neistotu pre celkovú objemovú aktivitu alfa na úrovni medze detekcie hodnotu 60 %. Z vykonaných meraní z roku 2014, ktoré si naša spoločnosť dala urobiť na VÚVH sa pohybovala relatívna hodnota rozšírenej neistoty od 33 % do 360 % a priemerná hodnota rozšírenej neistoty bola 97 % . V dokumente Státního úřadu pro jadernou bezpečnost . Radiační Ochrana. Doporučení: Měrení a hodnocení obsahu pŕírodních radionuklidu ve vodě dodávané k veřejnému zásobování pitnou vodou z roku 2012 je uvedená relatívna kombinovaná štandardná neistota pre celkovú objemovú aktivitu alfa na úrovni medze detekcie hodnota menej ako 10 %. Čo znamená, že pri použití koeficientu pokrytia 2 je relatívna rozšírená neistota na hodnote Urel =20 %. 
Ak máme k výsledkom meraní prirátavať rozšírenú neistotu, je dôležité ako veľká táto neistota je! 
 	Z 	ČA 	K výsledkom stanovení rádiologických ukazovateľov nebude pripočítavaná Urel. 
IH pre celkovú objemovú aktivitu alfa bude 0,1 Bq/l podľa požiadaviek smernice Rady 2013/51/Euratom. 
Urel pre celkovú objemovú aktivitu alfa bude 60%. 
 	
AZZZ SR 	§ 8a Rádiologické ukazovatele, v odseku 2 
Pripomienka: § 8a Rádiologické ukazovatele, v odseku 2 
Návrh: upresniť formuláciu. 
Zdôvodnenie: V spomínanom odseku je uvedené:“Rádiologické ukazovatele sú ukazovatele kvality pitnej vody, ktoré určujú požiadavky na stanovenie a hodnotenie obsahu“ Ide o nejasnú resp. mätúcu formuláciu, ukazovatele nemajú určovať požiadavky. Tie stanovuje nejaký predpis. 
 	O 	N 	Je v súlade s výkladovým slovníkom slovenského jazyka. 

AZZZ SR 	§ 8a Rádiologické ukazovatele, v odseku 2 
Pripomienka: § 8a Rádiologické ukazovatele, v odseku 2 
Návrh:Pri hodnotení výsledku stanovení sa berie do úvahy rozšírená kombinovaná štandardná neistota, ktorej kritéria sú uvedené v prílohe č. 3...Namiesto „sa berie do úvahy“ je vhodnejšie použiť ...“k nameranej hodnote sa pripočíta hodnota rozšírenej neistoty stanovenia....“. 
Zdôvodnenie:Z formulácie v návrhu by sa to mohlo vysvetľovať tak, že k nameranej hodnote sa pripočíta 60% z nameranej hodnoty. 
 	O 	A 	 	
AZZZ SR 	§ 8a Rádiologické ukazovatele, v odseku 4 
Pripomienka: § 8a Rádiologické ukazovatele, v odseku 4 
Návrh: Žiadame upraviť podľa popisu 
Zdôvodnenie: V § 8a Rádiologické ukazovatele, v odseku 4 je uvedené: „Postup pri prekročení indikačnej hodnoty a medznej hodnoty obsahu rádionuklidov je uvedený v prílohe č. 2 obrázok č. 1....Na obrázku č. 1 je uvedená len indikačná hodnota. 
 	O 	N 	Medzné hodnoty sú vypočítané na úrovni ročného úväzku efektívnej dávky 0,1 mSv a ročnom objeme vody prijatého ingesciou 730 litrov. Indikačná dávka (ID) je ročný úväzok efektívnej dávky 0,1 mSv s príjmu prírodných rádionuklidov a umelých rádionuklidov pitnou vodou okrem trícia, draslíka-40, radónu- 222 a produktov premeny radónu-222 s krátkou dobou polpremeny.  	
AZZZ SR 	§ 8a Rádiologické ukazovatele, v odseku 9 
Pripomienka: § 8a Rádiologické ukazovatele, v odseku 9 
Návrh: Žiadame upresniť 
Zdôvodnenie:V § 8a Rádiologické ukazovatele, v odseku 9 je uvedené...Stanovenie rádiologických ukazovateľov č. 86 až 101 sa vyžaduje pri prekročení IH ukazovateľov č. 83 až 85 podľa obrázku č. 1.... Pod obrázkom č. 1 je však uvedené : ...rádiologický ukazovateľ prekračuje limit ak (rádiologický ukazovateľ + Uc) > IH, (rádiologický ukazovateľ + Uc) > MH a 

?_(i=1)^n-aVi/aViMH>1. 

Podľa nášho názoru mätúca je podmienka na MH a podmienka na sumu pomerov objemových aktivít rádionuklidov a aktivít ich MH. Ak je tam „ a „ musí byť teda splnená aj táto podmienka, čo je ale v rozpore s odsekom 9 návrhu. 
 	O 	ČA 	V prílohe č. 2 bod 2.2 doplníme nasledovne „Stanovenie  rádiologického ukazovateľa č. 86 je zahrnuté v požiadavke ≤ 1“.	
AZZZ SR 	k § 8a Rádiologické ukazovatele, v odseku 7 
Pripomienka: § 8a Rádiologické ukazovatele, v odseku 7 
Návrh: Navrhujeme štyri rozbory v priebehu štyroch rokov 
Zdôvodnenie: v odseku 7 v žiadosti o zúženie počtu odberov a miest, je uvedené, že sa majú predložiť výsledky vzoriek odobratých v priebehu jedného roka v štyroch rôznych obdobiach. Na žiadnom odbernom mieste v spotrebisku neodoberáme v priebehu jedného roka 4-krát úplný rozbor. 
 	O 	ČA 	V súlade s ostatným návrhom novelizácie príloh smernice 98/83/EC bude § 8a ods. 7 písm. c) upravený nasledovne „výsledky najmenej štyroch stanovení celkovej objemovej aktivity alfa, celkovej objemovej aktivity beta, objemovej aktivity 222Rn alebo ďalších rádionuklidov v priebehu troch rokov pred podaním žiadosti tak, aby odbery vzoriek zahŕňali štyri rôzne štvrťroky.“ 	
AZZZ SR 	v časti Postup optimalizácie pri prekročení IH pre aVc? vo vode  
Pripomienka: v časti Postup optimalizácie pri prekročení IH pre aVc? vo vode 
Návrh: Presunutie uránu na prvé miesto 
Zdôvodnenie: V časti Postup optimalizácie pri prekročení IH pre aVc? vo vode je uvedené:“ v nasledovnom poradí“ aVRa226, aVU238, U234....“ Podľa nášho názoru by mal byť urán prvý. Viď dokument spomenutý v bode 3. 
 	O 	A 	 	
AZZZ SR 	v časti Postup optimalizácie pri prekročení IH pre aVc? vo vode  
Pripomienka: v časti Postup optimalizácie pri prekročení IH pre aVc? vo vode 
Návrh: žiadame upraviť znenie 
Zdôvodnenie: V časti Postup optimalizácie pri prekročení IH pre aVc? vo vode sa navrhovateľ odvoláva na Prílohu č. 2 tabuľku č. 1, pričom v návrhu textu je uvedená Príloha č. 2 a obrázok č. 1. 
 	O 	A 	 	
AZZZ SR 	k Prílohe č.3 
k Prílohe č.3 

Návrh: V Prílohe č.3a navrhujeme: zrušiť definíciu „surová voda“ (voda je špecifikovaná ako podzemná, či povrchová), zrušiť „počet zásobovaných obyvateľov a objem pitnej vody v m3 na deň“, ktorý nie je bližšie špecifikovaný. 

Odôvodnenie: Prenos takýchto údajov je zdrojom chýb a tiež by bol problém tieto údaje promptne zadávať, k odberovému miestu. 
 	Z 	A 	 	
AZZZ SR 	k §5, ods.6 

Navrhujeme: doplniť v §5, ods.6 - Ak hodnoty ukazovateľov kvality pitnej vody získané jej laboratórnym rozborom sú vyššie ako medzné hodnoty, najvyššie medzné hodnoty, v prípade rádiologických ukazovateľoch indikačné hodnoty uvedené v prílohe č.1 odber vzorky pitnej vody a jej rozbor sa musí bezodkladne zopakovať. 
 	Z 	N 	V radiačnej ochrane nepoužívame termín najvyššia medzná hodnota. 
Rozpor odstránený odstúpením od zásadnej pripomienky na rozporovom konaní, ktoré sa uskutočnilo dňa 9. apríla 2015 na Ministerstve zdravotníctva Slovenskej republiky. 	
OAP SVL ÚV SR 	K osobitnej časti dôvodovej správy 
Do osobitnej časti dôvodovej správy je potrebné doplniť odôvodnenie k bodu 10 návrhu nariadenia (v predloženom znení osobitnej časti dôvodovej správy sa totiž v odôvodnení k bodu 10 nachádza odôvodnenie bodu 11 návrhu nariadenia). Zároveň je potrebné prečíslovať odôvodnenie nasledujúcich bodov návrhu nariadenia. 	O 	A 	 	
OAP SVL ÚV SR 	K transpozičnej prílohe 
1. V transpozičnej prílohe je potrebné opraviť citáciu smernice 2013/51/Euratom tak, že za slová „na ľudskú spotrebu“ sa doplní publikačný zdroj smernice nasledovne „(Ú. v. EÚ L 296, 7.11.2013)“. 	O 	A 	 	
OAP SVL ÚV SR 	K transpozičnej prílohe 
2. V platnom znení nariadenia č. 354/2006 Z. z. má transpozičná príloha názov „Zoznam preberaných právne záväzných aktov Európskej únie“. Ak sa však nariadením č. 354/2006 Z. z. okrem preberania smerníc zároveň vykonáva nariadenie (ES) č. 596/2009, je potrebné, aby sa zmenil názov transpozičnej prílohy tak, že slová „Zoznam preberaných právne záväzných aktov Európskej únie“ sa nahradia slovami „Zoznam preberaných a vykonávaných právne záväzných aktov Európskej únie“. Navrhovaná zmena vyplýva z čl. 27 ods. 3 Legislatívnych pravidiel vlády SR. 
Podobne je potrebné opraviť znenie transpozičného odkazu uvedeného v § 9 nariadenia č. 354/2006 Z. z. v súlade s čl. 27 ods. 2 Legislatívnych pravidiel vlády SR. 
 	O 	A 	 	
OAP SVL ÚV SR 	K doložke zlučiteľnosti 
1. Smernicu 2013/51/Euratom je potrebné presunúť z časti sekundárne právo Európskej únie prijaté po nadobudnutí platnosti Lisabonskej zmluvy – 1. legislatívne akty do časti sekundárne právo Európskej únie prijaté po nadobudnutí platnosti Lisabonskej zmluvy – 2. nelegislatívne akty. 	O 	A 	 	
OAP SVL ÚV SR 	K doložke zlučiteľnosti 
2. V citácii smernice 2013/51/Euratom je potrebné doplniť za slová „určenej na ľudskú spotrebu“ publikačný zdroj smernice nasledovne: „(Ú. v. EÚ L 296, 7.11.2013)“. 	O 	A 	 	
OAP SVL ÚV SR 	K doložke zlučiteľnosti 
3. V citácii smernice 98/83/ES je potrebné doplniť za slová „ľudskú spotrebu“ slová „(Mimoriadne vydanie Ú. v. EÚ, kap. 15/zv. 4) v platnom znení“. 	O 	A 	 	
OAP SVL ÚV SR 	K doložke zlučiteľnosti 
4. Nakoľko lehota na predloženie návrhu nariadenia na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody nebola určená, je potrebné, aby sa v bode 4 písm. b) doložky zlučiteľnosti namiesto dátumu „31.10.2015“ uviedlo slovo „bezpredmetné“. 	O 	A 	 	
OAP SVL ÚV SR 	K doložke zlučiteľnosti 
5. V bode 4 písm. d) doložky zlučiteľnosti sa uvádza informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia. Z aktuálneho znenia bodu 4 písm. d) doložky zlučiteľnosti však nie je zrejmé, ktorá smernica a v akom rozsahu sa preberá zákonom č. 355/2007 Z. z. v znení neskorších predpisov a vyhláškou č. 528/2007 Z. z. Preto navrhujeme spresniť znenie bodu 4 písm. d) doložky zlučiteľnosti. 	O 	A 	 	
OAP SVL ÚV SR 	K tabuľke zhody 
Súlad návrhu právneho predpisu s právom Európskej únie sa v zmysle čl. 3 Legislatívnych pravidiel vlády Slovenskej republiky preukazuje doložkou zlučiteľnosti a tabuľkou zhody právneho predpisu s právom Európskej únie. Z predloženej tabuľky zhody však nie je možné náležite posúdiť súlad slovenských právnych predpisov so smernicou 2013/51/Euratom (napríklad s čl. 3 ods. 4 písm. b), čl. 6 ods. 3 a s prílohami tejto smernice). 
Preto je potrebné prepracovať tabuľku zhody tak, aby jej štruktúra a obsah zodpovedali prílohe č. 2 k Legislatívnym pravidlám vlády SR. Žiadame predovšetkým preukázať súlad so všetkými článkami normatívneho textu smernice 2013/51/Euratom, a to vrátane príloh. Taktiež sa návrhom nariadenia netransponuje text preambuly smernice, preto preambulu smernice netreba v tabuľke zhody uvádzať. 
 	O 	A 	 	
MPRV SR 	k bodu 7 
K návrhu § 8a ods. 6 - odporúčame prehodnotiť znenie vety "Počty odberov a počty miest odberov nesmú klesnúť pod jedenkrát za päť rokov podľa prílohy č. 2, obrázok č. 1". Navrhujeme znenie: "Počty odberov a počty miest odberov sa musia vykonať najmenej jedenkrát za päť rokov podľa prílohy č. 2, obrázok č. 1 .". 

Odôvodnenie: Štylistická úprava. 	O 	A 	 	
MPRV SR 	k bodu 8 
V uvádzacej vete odporúčame vypustiť slovo "v" pred slovom "časti B". 	O 	A 	 	
MPRV SR 	k bodu 11 
Odporúčame, aby uvádzacia veta znela: "Príloha č. 3 sa dopĺňa písmenom f), ktoré vrátane nadpisu znie:" . 	O 	A 	 	
MPRV SR 	k bodu 13 
Odporúčame v uvádzacej vete slová "bodom 3" nahradiť slovami "tretím bodom" . 	O 	A 	 	
MPRV SR 	k návrhu uznesenia vlády SR a obalu 
Odporúčame v bode B. použiť slovo "ukladá", v bode A.1. gramaticky upraviť slovo "nariadenie". V obale návrhu nariadenia vlády odporúčame doplniť názov poslednej novely nariadenia vlády SR. 	O 	A 	 	
MPRV SR 	k Doložke zlučiteľnosti 
Odporúčame v bode 3, sekundárnom práve prijatom pred 30. novembrom 2009 uvedenú smernicu uviesť nasledovne: 
"Smernica Rady 98/83/ES z 3. novembra 1998 o kvalite vody určenej na ľudskú spotrebu (Mimoriadne vydanie Ú. v. ES, kap. 15/ zv. 4 ) v platnom znení.". 	O 	A 	 	
ÚJD SR 	Prekladacia správa a dôvodová správa 
Doplniť do predkladacej a dôvodovej správy skutočnosť kedy a pod akým číslom bola smernica zverejnená v Úradnom vestníku Európskej únie (Ú. v. EÚ L 296/12, 7. 11. 2013). 
Odôvodnenie: 
Smernica nadobudla účinnosť dvadsiatym dňom po jej uverejnení v Úradnom vestníku Európskej únie. Doplnenie informácie prispeje ku komplexnosti textu. 
 	O 	A 	 	
ÚJD SR 	Tabuľka zhody 
Vypustiť stĺpce 8 (Admin. infraštr.) a 10 (Štádium legislatívneho procesu). 
Odôvodnenie: 
Tabuľka zhody musí byť vypracovaná v súlade s Legislatívnymi pravidlami vlády Slovenskej republiky. V aktuálne platných Legislatívnych pravidlách vlády Slovenskej republiky sa už neuvádzajú stĺpce s označením administratívnej infraštruktúry a štádium legislatívneho procesu. V prípade potreby sa tieto skutočnosti uvádzajú v poznámke. 
 	O 	A 	 	
ÚJD SR 	Tabuľka zhody: 
V hornej časti tabuľky s nadpisom "Právne predpisy Slovenskej republiky" uviesť úplné názvy všetkých právnych predpisov, ktoré sa spomínajú v tabuľke zhody (napr. zákon č. 355/2007 Z. z., atď.) 
Odôvodnenie: 
V aktuálne platných Legislatívnych pravidlách vlády Slovenskej republiky sa v Prílohe č. 2 uvádza, že "v nadpise stĺpcov 4 až 8 sa má uviesť číslo a názov slovenského návrhu všeobecne záväzného právneho predpisu spolu s ostatnými právnymi predpismi, v ktorých je alebo má byť príslušná smernica transponovaná". 
 	O 	A 	 	
ÚJD SR 	Tabuľka zhody: 
V stĺpci (4) odporúčame predkladateľovi rozlíšiť, napr. označením "novela nariadenia vlády Slovenskej republiky č. 354/2006", ktorý text v tabuľke zhody sa vzťahuje k novele a ktorý k aktuálne platnému nariadeniu vlády. 
Odôvodnenie: 
Podľa Legislatívnych pravidiel vlády Slovenskej republiky (Príloha č. 2) sa v stĺpci (4) uvedie číslo slovenského návrhu všeobecne záväzného právneho predpisu, v ktorom je transponovaný príslušný článok, odsek, písmeno a pod. smernice. V súčasnosti sa v danom stĺpci uvádza len "Nariadenie vlády SR č. 354/2006 Z. z." a nie je jasné, ktorý text smernice je transponovaný novelou. 
 	O 	A 	 	
ÚJD SR 	Tabuľka zhody: 
Zároveň dávame predkladateľovi na zváženie doplniť do textu dôvodovej správy a predkladacej správy skutočnosť, že vo februári 2015 bolo k smernici vydané stanovisko Súdneho dvora Európskej únie. 	O 	A 	 	
MZVaEZ SR 	K Doložke zlučiteľnosti právneho predpisu s právom EÚ 
V bode 3 Problematika návrhu právneho predpisu, písm. a) 
- smernicu Rady 2013/51/Euratom z 22. októbra 2013, ktorou sa stanovujú požiadavky na ochranu zdravia obyvateľstva vzhľadom na rádioaktívne látky obsiahnuté vo vode určenej na ľudskú spotrebu je potrebné zaradiť medzi nelegislatívne akty a taktiež odporúčame doplniť údaj o publikovaní smernice v Úradnom vestníku EÚ, t.j. (Ú. v. EÚ L 296, 7.11.2013). Aj pri smernici Rady 98/83/ES odporúčame uviesť publikačný zdroj. 
v bode 4 Záväzky Slovenskej republiky vo vzťahu k Európskej únii, písm. b) 
- je potrebné opraviť lehotu určenú na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov, v zmysle uznesenia vlády SR č. 151, a to na 28. novembra 2015. 
 	O 	A 	 	
MZVaEZ SR 	K bodu 11 
V uvádzacej vete odporúčame slová "V prílohe č. 3 sa za písmeno e) dopĺňa nové písmeno f)" nahradiť slovami "Príloha č. 3 sa dopĺňa písmenom f)". 	O 	A 	 	
MZVaEZ SR 	K bodu 13 
V úvodnej vete odporúčame slová "bodom 3" nahradiť slovami "tretím bodom" a na konci citácie uviesť publikačný zdroj smernice. 	O 	A 	 	
MF SR 	Všeobecne 
Beriem na vedomie, že návrh nemá vplyv na rozpočet verejnej správy. 	O 	A 	 	
MF SR 	Všeobecne 
Návrh odporúčam prehodnotiť v kontexte s Ústavou SR z dôvodu možného nesúladu s jej čl. 2 ods. 2 [čl. I bod 8 príloha č. 1 časť B písm. f) por. č. 82 siedmy stĺpec tabuľky], pretože upravuje konanie štátneho orgánu. 	O 	N 	Kompetencie sú upravené v zákone č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. 	
MF SR 	Všeobecne 
Návrh je potrebné zosúladiť s prílohou č. 5 k Legislatívnym pravidlám vlády SR (ďalej len „príloha LPV“) [napr. v úvodnej vete vypustiť slová „v znení neskorších predpisov“, v celom texte návrhu slová „v prílohe č. 2, obrázok č. 1“ nahradiť slovami „v prílohe č. 2 obrázku č. 1“, obdobne upraviť aj slová „podľa prílohy č. 2, obrázok č. 1“, „prílohy č. 2, tabuľka č. 1“, v bode 8 uvádzacej vete vypustiť slovo „v“, v bode 10 uvádzaciu vetu zosúladiť s bodom 29 prvým odsekom prílohy LPV, uvádzacie vety bodov 11 a 13 zosúladiť s bodom 41 písm. c) prílohy LPV]. 	O 	A 	 	
MS SR 	K obalu, uzneseniu a komuniké 
Navrhujeme aj na obale materiálu a dvakrát v texte uznesenia upraviť názov nariadenia tak, aby v ňom bola uvedená aj citácia jeho novely, nariadenia č. 496/2010 Z.z. 	O 	A 	 	
MS SR 	K bodom 1 a 3 
Úvodné vety k týmto bodom navrhujeme upraviť podľa bodu 34 Legislatívnych pravidiel vlády SR, t.j. vyjadrením "... sa na konci pripájajú tieto slová".  	O 	N 	V novelizačnom bode 1 a 3 sa upravujú nové znenia písmen. 	
MS SR 	K bodu 4 
Týmto ustanovením sa vypúšťa odsek 5 vrátane poznámky pod čiarou, podľa dôvodovej správy z dôvodu nahradenia doteraz používaných pojmov. 

Keďže predkladaný materiál stanovuje hodnoty rádiologického ukazovateľa kvality pitnej vody, limity a postup optimalizácie, navrhujeme zvážiť, či v dôsledku prijatia tohto návrhu nariadenia nebude príloha č. 4 vo vyhláške č. 528/2007 Z.z. s názvom Úplný rozbor a hodnotenie obsahu prírodných rádionuklidov v dodávanej vode, smerné hodnoty na vykonanie opatrení a najvyššie prípustné hodnoty pre obsah prírodných rádionuklidov v dodávanej vode nadbytočná a z toho dôvodu vypustená. 	O 	N 	Názov prílohy č. 4 v návrhu vyhlášky č. 528/2007 Z. z. znie Úplný rozbor a hodnotenie obsahu prírodných rádionuklidov v dodávanej pramenitej vode, pramenitej vode vhodnej na prípravu stravy pre dojčatá a prírodnej minerálnej vode, smerné hodnoty na vykonanie opatrení a najvyššie prípustné hodnoty pre obsah prírodných rádionuklidov v dodávanej pramenitej vode, pramenitej vode vhodnej na prípravu stravy pre dojčatá a prírodnej minerálnej vode.
Hodnoty rádiologických ukazovateľov kvality pitnej vody, limity a postup optimalizácie obsahuje návrh nariadenia vlády č. 354/2006 Z. z.	
MŽP SR 	K prílohe č. 1 časť A por. č. 6 
V prílohe č. 1 časť A por. č. 6 symbol ukazovateľa „KM22“ navrhujeme nahradiť symbolom ukazovateľa „KM37“. 
Odôvodnenie: Zosúladenie symbolu ukazovateľa s jeho názvom. 

 	O 	A 	 	
MŽP SR 	K prílohe č. 1 časť B písm. a) por.č. 19 
V prílohe č. 1 časť B písm. a) por. č. 19 druh limitu „MH“ navrhujeme nahradiť druhom limitu „NMH“. 
Odôvodnenie: Ukazovateľ dusičnany patrí k zdravotne významným ukazovateľom kvality pitnej vody a jeho prekročenie vylučuje použitie vody na pitné účely. 
 	O 	A 	 	
MŽP SR 	K prílohe č. 1 časť B písm. b) por.č. 44 
V prílohe č. 1 časť B písm. b) por. č. 44 druh limitu „MHRR“ navrhujeme nahradiť druhom limitu „NMH“. 
Odôvodnenie: Tetrachlórmetán patrí k zdravotne významným ukazovateľom kvality pitnej vody a jeho prekročenie vylučuje použitie vody na pitné účely. 

 	O 	A 	 	
MŽP SR 	K prílohe č. 1 časť B písm. c) por. č. 50 
V prílohe č. 1 časť B písm. c) por. č. 50 poznámku navrhujeme vypustiť. 
Odôvodnenie: Požiadavka na dodržanie minimálneho obsahu voľného chlóru je nadbytočná, jeho nedodržanie nemá dopad na zhoršenie mikrobiologických a biologických vlastností vody a výskyt prenosných ochorení, súvisiacich s vodou. Na základe monitorovania verejných vodovodov približne polovica vzoriek v súčasnosti nedosahuje minimálny obsah voľného chlóru, pričom požiadavky na kvalitu vody sú dodržané. 

 	O 	A 	 	
MŠVVaŠ SR 	bodu 13 
Podľa bodu 9 prílohy č. 3 k Legislatívnym pravidlám vlády Slovenskej republiky je potrebné na konci vety doplniť publikačný zdroj v znení "( Ú. v. EÚ L 296, 7.11.2013)". 	O 	A 	 	
MV SR 	Všeobecne: 
V úvodnej vete slová „v znení neskorších predpisov“ nahradiť slovami „v znení nariadenia vlády Slovenskej republiky č. 496/2006 Z. z.“, lebo len týmto právnym predpisom bolo zmenené citované znenie § 2 ods. 1 písm. g) zákona, resp. uvádzacia veta k nemu. 

 	O 	A 	 	
MV SR 	K bodu 3 [§ 3 ods. 1 písm. g)] 
1. Za slová „rádiologických ukazovateľov“ odporúčame vložiť slová „kvality pitnej vody“. 
2. Odkaz 4a nahradiť odkazom 5aa v celom návrhu nariadenia. 

 	O 	A 	 	
MV SR 	K bodu 7 (§ 8a) 
1. S poukazom na navrhované znenie odseku 3, v ktorom sú vymedzené povinné osoby ako osoby uvedené § 1 ods. 1 písm. a) až e), je potrebné vstúpiť aj do uvádzacej vety § 3 ods. 1 platného nariadenia vlády a rozšíriť povinné osoby. Upozorňujeme na to aj v súvislosti s platným znením § 3 ods. 2 tohto nariadenia vlády, pretože z tohto znenia nepriamo vyplýva, že povinnými osobami sú aj osoby uvedené v § 1 ods. 1 písm. e) platného nariadenia vlády, čiže aj fyzické osoby a právnické osoby, ktoré v rámci výkonu práce vo verejnom záujme dodávajú pitnú vodu fyzickým osobám alebo právnickým osobám, ktoré ju využívajú v rámci výkonu práce vo verejnom záujme. 
2. V odsekoch 3 a 6 slová „orgán verejného zdravotníctva“ terminologicky zosúladiť s navrhovaným znením § 3 ods. 1 písm. g), v ktorom sa uvádza „úrad verejného zdravotníctva“. 

 	O 	A 	 	
MV SR 	K bodu 11 [prílohe č. 3 písm. f)] 
V úvodnej vete slová „V prílohe č. 3 sa za písmeno e) dopĺňa nové písmeno f)“ nahradiť slovami“ „Príloha č. 3 sa dopĺňa písmenom f)“. 
 	O 	A